OŠ bana Josipa Jelačića

Podgradski odv. 1

KLASA: 602-02/17-01/85

UR BROJ: 251-183-18-01

Zagreb, 11.07.2019.

IZVJEŠĆE O REALIZACIJI ŠKOLSKOG KURIKULUMA I

GODIŠNJEG PLANA I PROGRAMA RADA ŠKOLE

ZA ŠKOLSKU GODINU 2018./2019.

1. **UVJETI RADA:**
   1. **Obilježja školskog područja**

Osnovna škola bana Josipa Jelačića provodi osnovnoškolsku djelatnost na području gradske četvrti Podsused – Vrapče, u gradskom naselju Podsused u kojem živi 6192 stanovnika (2011).

Područje Podsuseda granično je područje grada Zagreba sa Zagrebačkom županijom te se određeni broj učenika izvan upisnog područja (s područja gradova: Zaprešić, Ivanec, Ivanec Bistranjski, Sveta Nedelja, Bestovje i Rakitje) želi upisati školu zbog bolje prometne povezanosti i lakšeg dolaska u školu.

* 1. **Materijalni uvjeti**

U prošloj školskoj godini zamijenjen je dio dotrajale stolarije, no još uvijek ne u potpunosti. Za promijeniti je ostala dotrajala stolarija na upravnom dijelu školske zgrade.

Povremeno se javljaju problemi na električnoj instalaciji. Prema dosadašnjim spoznajama cijela instalacija u školi je preslaba za sadašnje opterećenje, pa bi ju trebalo rekonstruirati.

Škola je priključena na gradski plin, pa je poželjna rekonstrukcija kotlovnice koja je trenutno još na lož ulje što iziskuje velike troškove. U školskoj godini 2018./2019. izmijenjen je dotrajali kotao i postavljen je novi kotao.

Problem s kojim se zadnje vrijeme susrećemo je poplavljivanje škole kada padaju velike količine oborinske vode.

U školi ima ukupno 16 učionica. Predmetna nastava ima 9 specijaliziranih prostorija, koje također ne zadovoljavaju naše potrebe. Postoje neki predmeti koji nemaju svoju prostoriju, nego se stalno sele iz učionice u učionicu, što otežava rad i učiteljima i učenicima. Učitelji nemaju kabinete u kojima bi se mogli pripremati za nastavu. Razredna nastava ima 7 učionica, što nam također nije dovoljno zbog potrebe produženog boravaka za koji je interes roditelja sve veći.

Škola ima knjižnicu u kojoj je funkcionalan čitaonički prostor.

Škola ima dvoranu za TZK, koja je mala i ne zadovoljava potrebe za TZK svih razrednih odjela, posebno razredne nastave koje ne mogu cijelu nastavu TZK provoditi u dvorani. Nemamo dvoranu za priredbe što također otežava naš rad i prezentaciju rada brojnih INA koje se provode u školi.

Prednost škole je uređen okoliš, dvorište i igralište koje je u posjedu škole. Škola s pripadajućim dvorištem je smještena u mirnom, sigurnom dijelu Podsuseda, okruženom zelenilom, parkom koji se brižno održava i njeguje. Dio nastave se može provoditi u školskom dvorištu.

Nedostatak prostora i suvremenih nastavnih sredstava ključni je problem za odvijanje kvalitetne nastave. Zbog toga smo predložili Gradskom uredu projekt dogradnje škole i opremanje informatičkom opremom i suvremenim nastavnim pomagalima. Škola ima ukupno 11 250 m2 vanjskog i unutarnjeg prostora. S obzirom na sve navedeno, možemo reći da škola za kvalitetno odvijanje školskog kurikuluma treba intervenciju u vidu dogradnje prostora i opremanja suvremenim nastavnim sredstvima.

* 1. **Radnici školske ustanove**

U školi je zaposleno 62 radnika. Učiteljsko vijeće čini: 12 učiteljica i 1 učitelj razredne nastave (1 učiteljica mentorica), 4 učiteljice u produženom boravku, 28 učitelja predmetne nastave (2 mentora, od toga je 1 voditeljica županijskog stručnog vijeća), 4 stručna suradnika (pedagog, edukacijski rehabilitator, psiholog - pripravnik i knjižničar) i ravnateljica. Administrativno-tehničko osoblje čini: 1 tajnica, 1 računovotkinja, 3 kuhar/ice, 2 domara od kojih je 1 na pola radnog vremena i 6 spremačica od kojih je jedna spremačica na pola radnog vremena.

1. **ORGANIZACIJA RADA:**
   1. **Podaci o učenicima, razrednim odjelima i organizaciji nastave**

U školskoj godini 2018./2019. nastavu je polazilo 555 učenika raspoređenih u 26 razrednih odjela, 13 u razrednoj nastavi i 13 u predmetnoj nastavi. U produženom boravaku je bilo upisano 88 učenika raspoređenih u 4 odjeljenja. Jedan učenik prvog razreda polazio je nastavu u kući.

Nastava se odvija u dvije smjene: 1: 8.00 – 13.05; 2: 14.00 – 19.05. Smjene se izmjenjuju svaki tjedan, sat traje 45 min. Veliki odmori od 10 min su nakon drugog i trećeg sata. Boravak počinje u 7.00 i traje do 17.00 sati.

* 1. **Godišnji kalendar rada škole**

Ove školske godine je odrađeno 179 od ukupno zadanih 175 radnih dana, u 37 od ukupno zadanih 35 tjedana. Prvo polugodište je započelo 3.9.2018. i trajalo do 21.12.2018. kada je započeo zimski odmor učenika. Drugo polugodište je započelo 14.1.2019. do 14.6.2019. godine. Tijekom drugog polugodišta učenici su imali proljetni odmor od 17.4.2019. do 29.4.2019. godine.

1. **KULTURNA I JAVNA DJELATNOST ŠKOLE:**

Školsku godinu smo započeli svečanom priredbom za prvaše. 27. rujna sudjelovali smo na sportskim natjecanjima u OŠ Jabukovac povodom Europskog tjedna sporta. Na turniru je sudjelovalo pet zagrebačkih škola. Naši su se učenici natjecali u nogometu, odbojci i košarci. Turnir smo završili kao najuspješnija škola s osvojena dva prva i jednim drugim mjestom.

Tradicionalno smo obilježili Dana kruha i Dana zahvalnosti za plodove zemlje. Dan sjećanja na Vukovar obilježili smo paljenjem svijeća svakog razreda u predvorju škole te izložbom likovnih radova u predvorju škole. U prosincu je održana Večer matematike, Božićni sajam, humanitarni božićni koncert u crkvi Sv. Ivana Bosca te tradicionalna Božićna priredba. I ove godine kao već duži niz godina održano je međuškolsko natjecanje iz vjeronauka. Organiziran je prigodni program povodom fašnika, obilježili smo Dan ružičastih majica - Nacionalni dan borbe protiv vršnjačkog nasilja. Organizirali smo Dan karijera kada su se učenici imali priliku upoznati s različitim zanimanjima. Uoči Uskrsa u suradnji s Caritasom naše župe naši učenici su prikupljali slatkiše za potrebite. Sudjelovali smo na 17. Smotri učeničkih zadruga Grada Zagreba. I ove smo godine dobili donaciju za uređenje školskog vrta od Gradskog ureda za poljoprivredu. U suradnji KUD-a i škole u sklopu zajedničkog projekta organizirane su 3. tradicijske igre, Večer zavičajne poezije te je snimljen film Podsusedska svadba. Ove školske godine je održan 5. dan znanosti. Tom smo prigodom ugostili Hižu eksperimentov iz Ljubljane. Učenici od 1. – 8. razreda imali su priliku samostalno sudjelovati u izradi 60 tak pokusa iz područja prirodoslovlja. Za održavanje ove manifestacije dobili smo donaciju anonimnog donatora i Gradske plinare Zagreb. Učenice naše škole sudjelovale su na Državnom prvenstvu u judu u Vinkovcima kao predstavnice Grada Zagreba, a na državnom natjecanju iz futsala koje se održalo u Poreču, naši učenici su osvojili srebrnu medalju. Na međunarodni dan obitelji smo obilježili Dan škole kao Dan otvorenih vrata. Školsku godinu smo završili svečanom podjelom svjedodžbi za osmaše.

1. **ZDRAVSTVENA-SOCIJALNA ZAŠTITA UČENIKA:**

Prema godišnjem planu i programu su ostvarene preventivne mjere zaštite učenika: sistematski pregledi za učenike 1., 5. i 8. razreda. Obavljena su cijepljenja učenika 1., 6. i 8. razreda kao i screening za učenike 3. razreda (poremećaj vida). Nositelj uz školu je zdravstvna služba za školsku medicinu. Također je obavljeno utvrđivanje zdravstvenog stanja i sposobnosti za nastavu tjelesnog odgoja koje su proveli prof. TZK.

Na početku školske godine godine učitelji i roditelji su upoznati sa važnim pravilnicima: *Pravilnikom o kućnom redom* i *Pravilnikom o kriterijima za izricanje pedagoških mjera*, te *Pravilnikom o ocjenjivanju Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika* te *prijave svakog kršenja tih prava nadležnim tijelima* i *Protokolom o postupanju u slučaju nasilja među djecom i mladima* te mjerama i aktivnostima koje je škola dužna poduzeti,.

Škola vodi brigu o sigurnosti učenika i nastoji omogućiti rad u sigurnim uvjetima. Škola posjeduje nadzorne kamere koje prate što se događa na hodnicima i vrlo često nam puno pomognu u otkrivanju raznih problematičnih situacija. Ove školske godine je promijenjen i instaliran novi video nadzor s dodatnim vanjskim kamerama. U skladu s kućnim redom škole svakodnevno se provodi dežurstvo učitelja i ostalih djelatnika na ulazu u školu i na školskim hodnicima, te ostalim prostorima koje koriste učenici. Popis dežurnih učitelja je javan i nalazi se na katu.

Škola provodi svoj preventivni program kroz niz različitih aktivnosti. Program se provodi u sklopu sata razrednika, školskih ili razrednih projekata, predavanja za učenike, učitelje i roditelje koje škola organizira sama ili u suradnji s drugim institucijama i udrugama koje se bave zaštitom djece.

1. **STRUČNO USAVRŠAVANJE:** 
   1. **Stručna usavršavanja u školi**

Stručna usavršavanja u školi se provode na stručnim aktivima razredne nastave i predmetne nastave te na sjednicama Učiteljskog vijeća. Angažirani su vanjski predavači, a provedena su stručna usavršavanja u obliku predavanja i radionica na teme: *Jačanje kompetencija u radu s mladima – NZJZ „Dr. Andrija Štampar“, Neurofeedback, Stres i kako se nositi s njime, Vrli svijet – psihološki aspekti korištenja suvremenih tehnologija kod djece, Uvođenje reforme 2019.*

Učitelji su prolazili edukacije kroz virtualnu učionicu *Loomen* kao pripremu za uvođenje kurikularne reforme u 2019./2020. godini.

* 1. **Uključenost djelatnika u usavršavanje izvan škole**

Usavršavanja djelatnika izvan škole podrazumijevaju individualnu razinu koja se provodi samostalnim organiziranjem usavršavanja kroz praćenje i čitanje stručne literature, internetskih stranica, uključivanjem u usavršavanja drugih organizacija i udruga. Učitelji su se kolektivno usavršavali na županijskoj i državnoj razini koje organiziraju Agencija za odgoj i obrazovanje, Ministarstvo za znanosti i obrazovanje, Hrvatski pedagoško-književni zbor, Hrvatska udruga ravnatelja osnovnih škola i Hrvatska zajednica OŠ - Udruga tajnika i računovođa.

1. **RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE:**
   1. **Rad školskog odbora**

U rad školskog odbora uključeno je 7 članova: 3 predstavnice Škole, 1 predstavnik Vijeća roditelja i 3 člana Osnivača. Sjednicama prisustvuju ravnateljica bez prava glasa i tajnica kao zapisničar. Školski odbor je na svojim sjednicama ostvario zacrtani plan rada koji se odnosi na donošenje Školskog kurikuluma, Godišnjeg plan i programa, donošenje odluka o izvršavanju određenih radova u školi, donošenje odluka o zapošljavanju novih djelatnika, razmatrao je aktualne probleme i davao prijedloge za poboljšanje rada škole.

* 1. **Rad vijeća roditelja**

U rad vijeća roditelja uključeno je 26 predstavnika roditelja razrednih odijeljenja. Predsjednik vijeća roditelja je gospoodin Vladimir Baričević. On u dogovoru s pedagoginjom škole i ravnateljicom saziva sjednice. Ove školske godine održane su 3 sjednice Vijeća roditelja. Uz razmatranje aktualnih problema, roditeljima su održana predavanja te su im prezentirana izvješća o uspjehu učenika.

* 1. **Rad Vijeća učenika**

U školi imamo Vijeće učenika koje čine predsjednici razrednih odjela i njihovi zamjenici. Voditeljica Vijeća je pedagoginja Valerija Baran. Tijekom školske godine održano je 4 sjednice Vijeća učenika na kojima je učenicima objašnjena uloga VU, koja su njihova prava i obveze, te kako oni mogu pomoći svojim prijedlozima u poboljšanju rada škole. Učenici su poticani na uključivanje u humanitarne akcije, na sudjelovanje u školskim projektima.

* 1. **Rad učiteljskog vijeća**

Održano je 12 sjednica Učiteljskog vijeća na kojima su učitelji raspravljali o uspjesima i odgojnim problemima učenika, provedena su stručna usavršavanja u obliku predavanja i radionica te su učitelji raspravljali o aktualnim problemima.

* 1. **Rad razrednih vijeća**

Razredna vijeća su podijeljena na razredno vijeće nižih i viših razreda. Na sjednicama razrednih vijeća učitelji su imali zajednička planiranja, raspravljali o stručnim pitanjima (pedagoška dokumentacija, dogovor o radu razrednih odjela, o mjerama za rješavanje teškoća učenika s prilagođenim programima…), o problemima i mjerama unapređenja rada, o suradnji s roditeljima.

* 1. **Rad stručnih aktiva u školi**

U školi djeluju 2 stručna aktiva: Aktiv razredne nastave i Aktiv predmetne nastave. S obzirom da su većina učitelja razrednici nemamo posebno organizirani Aktiv razrednika – teme koje organiziramo važne su za sve učitelje, a ne samo razrednike.

Održano je ukupno 5 sjednica svakog aktiva prema godišnje programu rada aktiva. Problematika koja dominira u radu aktiva je vezana za: izradu predmetnih kurikuluma, izradu izvedbenih i operativnih programa, izradu elemenata i kriterija ocjenjivanja, pripremanje nastave, nabavljanje, čuvanje i korištenje nastavnih pomagala i učila, permanentno stručno, pedagoško-didaktičko-metodičko usavršavanje učitelja.

* 1. **Rad stručnih suradnika**

U školi imamo tri stručne suradnice: pedagoginju, edukacijsku rehabilitatoricu i knjižničarku. Tijekom školske godine odobreno nam je od strane MZO zapošljavanje stručnog suradnika pripravnika – psihologa u okviru mjere za stjecanje prvog radnog iskustva. U svom radu stručne suradnice su pratile plan predviđen Godišnjim planom i programom škole te Školskim kurikulumom.

* 1. **Rad tajništva i administrativno tehničke službe**

Administrativno tehnička služba ostvarivala je svoje obveze zacrtane planom u Godišnjem planu i programu škole.

* 1. **Rad ravnatelja škole**

Ravnateljica je u svom radu pratila predviđeni plan rada ravnatelja naveden u Godišnjem planu i programu te pratila ostvarivanje aktivnosti navednih u Školskom kurikulumu.

1. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA:
   1. **Prikaz postignuća na natjecanjima i smotrama**

Na natjecanjima znanja sudjelovalo je 18 učenika. Najbolji rezultat postignut je u natjecanju iz Engleskog jezika – plasman na županijsko natjecanje.

Oko 90 učenika je sudjelovalo u sportskim natjecanjima na županijskoj i međudržavnoj razini.

25 učenika je sudjelovalo na natjecanjima iz umjetničkih područja i ostvarilo značajne rezultate.

* 1. **Dopunska nastava i podaci o radu s učenicima s teškoćama u razvoju**

Za učenike nižih razreda bila je organizirana dopunska nastava za Hrvatski jezik i Matematiku, a za učenike viših razreda za Hrvatski jezik, Engleski jezik, Njemački jezik, Matematiku, Fiziku, Kemiju i Biologiju.

U neposredni edukacijsko-rehabilitacijski rad tijekom šk.god. 2018./2019. uključeno je bilo 69 učenika:

26 učenika koji se školuju prema redovitom programu uz individualizirane postupke (čl.5).

13 učenika koji se školuju prema redovitom programu uz prilagodbu sadržaja i individualizirane postupke (čl.6).

30 učenika koji imaju medicinsku dokumentaciju ili su bili u postupku obrade za dobivanje Rješenja o primjerenom obliku školovanja i učenici u riziku, kojima je prema potrebi i procjeni stručne službe škole, učitelja i/ili razrednika bilo potrebno uključivanje u edukacijsko-rehabilitacijski tretman.

* 1. **Realizacija plana izvanučioničke nastave**

Izvanučionička nastava je realizirana prema planu. Svi razredi su bili na jednodnevnim terenskim nastavama: Grad mladih, Etno selo – Pod Okićem, Posjet dvorcu Draganić, Posjet ZOO, Etno selo Kumrovec, Ključić brdo, obilazak Grada Zagreba, Nacionalni park Plitvička jezera, Čakovec, Anadautonija, Krapina. Učenici su bili na višednevnim terenskim nastavama: Škola u prirodi - Sljeme i Škola u prirodi – Crikvenica, dvodnevne: Istra, Vukovar i Split/Sinj. Učenici su bili i izvan granica Hrvatske: Ljubljana, Graz i Beč. Jedna terenska nastava je iz organizacjskih razloga odgođena za iduću školsku godinu – Ogulin – Kuća bajki.

* 1. **Rad i postignuća u izvannastavnim i izvanškolskim aktivnostima**

U školskoj godini 2018./195. učenici su se imali mogućnost uključiti u rad izvannastavnih aktivnosti: mala dramsko-recitatorska grupa, lutkarska, vježbaonica sreće, knjižničari, mladi znanstvenici, mali rukotvorci, origami, mali zbor, veliki zbor, novinarska grupa, velika dramska grupa, filmska grupa, univerzalna sportska škola, rolanje, prva pomoć.

Izvješće pripremila:

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_

Jelena Ivaci, prof.

1. **PRIJEDLOG MJERA ZA POBOLJŠANJE UVJETA RADA I MJERE ZA UNAPREĐIVANJE ODGOJNO OBRAZOVNOG RADA:**

|  |  |
| --- | --- |
| MJERE ZA UNAPREĐIVANJE ODGOJNO- OBRAZOVNOG RADA: | NOSITELJI ZADATAKA: |
| proširenje škole - povećanje broja učionica | Gradski ured za obrazovanje |
| projekt enegretske učinkovitosti |  |